 Mapema, akitoa taarifa ya maadalizi hayo, Waziri wa Nchi OWM anayeshughulikia Sera, Uratibu, Bunge, Kazi, Ajira, Wenye Ulemavu na Vijana, Bibi Jenista Mhagama alisema mbali ya gwaride la heshima kwa Amiri Jeshi Mkuu, kutakuwa pia na maonesho ya halaiki ya chipukizi wa shule za sekondari za Dodoma, kwaya maalumu kutoka Kyela, wimbo maalum ulioandaliwa na wasanii wa kizazi kipya na vikundi vya ngoma kutoka Kigoma, Ruvuma na Zanzibar. 